Art Gallery of Alberta

Art Gallery of Alberta, tidligere kjent som Edmonton Art Gallery, er et offentlig kunstgalleri i sentrum av Edmonton, Alberta i Canada. Samlingene består av over 6000 kunstverk, og omfatter både historiske og moderne malerkunst, skulptur, installasjoner og fotografiske verk av kanadiske og internasjonale kunstnere.The Canadian Encyclopaedia: «Art Gallery of Alberta». (Besøkt 15. februar 2015). I tillegg til den permanente utstillingen vises også besøkende utstillinger og tilbyr dessuten ulike kurs. De sier om seg selv at de er det eneste museet i provinsen som kun retter seg mot å stille ut og bevare kunst og visuell kultur.Art Gallery of Alberta: «Who We Are»  (Besøkt 15. februar 2015).

AGAs visjon er: «The Art Gallery of Alberta creates a welcoming and engaging environment where people are motivated to transform their understanding of the world by connecting with the visual arts.»Art Gallery of Alberta: «Who We Are»  (Besøkt 15. februar 2015). Oversatt: Art Gallery of Alberta skaper et imøtekommende og engasjerende miljø der mennesker motiveres til å forandre hvordan de oppfatter verden gjennom kontakt med visuell kunst.

Bygningen som huser museet har sin opprinnelse i et brutalistisk bygg, tegnet av Donald G. Bittorf i 1962. 31. januar 2010 ble det gjenåpnet etter å ha blitt ombygget og utvidet for 88 millioner dollar tegnet og ledet av Randall Stout Architects. Bygningens utstillingsflate var da nesten fordoblet, og i tillegg kom en restaurant, en museumsbutikk, et auditorium med sitteplass til 150 personer i tillegg til et eget utstillingsområde for AGAs permanente samling.CBC News: «New Alberta art gallery unveiled», publisert 31. januar 2010. (Besøkt 15. februar 2015).Art Gallery of Alberta: «The Building» . (Besøkt 15. februar 2015). Innen de første seks ukene etter gjenåpningen hadde 30000 besøkere kommet til AGA, og antall støttemedlemmer hadde økt sterkt.Tomek, Joelle: «Demand for state-of-the-art gallery exceeds expectations» i Edmonton Examiner, publisert 11. mars 2010. (Besøkt 15. februar 2015).

 Historikk 
Art Gallery of Alberta ble grunnlagt i 1924, og fikk da navnet Edmonton Museum of Arts. Den første utstillingen viste 24 verk  utlånt fra Canadas nasjonalgalleri. Den ble avholdt i Hotel Macdonalds «Palm Room». Frem til 1952 da museet fikk fast plass i Richard Secord House, hadde det holdt til på fire ulike steder: «Palm Room», Edmonton folkebibliotek, femte etasje i Civic Block og dessuten i Edmonton Motors-bygget. Secord House var et herskapshus fra århundreskiftet med utsikt over North Saskatchewan River Valley. Det første navneskiftet kom i 1956 da Edmonton Museum of Arts ble til Edmonton Art Gallery. Dette navnet beholdt det frem til 2005 da det skiftet navn til Art Gallery of Alberta. 

Galleriet vokste snart ut av Secord House, og i 1961 ble det besluttet at museet trengte et bygg som passet til dets bruk. City of Edmonton ga tomten på Sir Winston Churchill Square 2, og i 1962 donerte fru A.E. Condell midler til bygging av et nytt galleri til minne om hennes sønn, Arthur Blow Condell. Oppdraget ble gitt til arkitektene Donald G. Bittorf og B. James Wensley, og i april 1969 ble den nye bygningen offisielt åpnet for publikum. Den fikk navnet «Arthur Blow Condell Memorial Building».

Den permanente samlingen fikk et viktig tilskudd i 1976 da Poole Foundation donerte 100 sentrale kanadiske malerier og skulpturer. Blant verkene var arbeider av Emily Carr, J.W. Beatty, Maurice Cullen og Paul Peel. AGAs samling skal være verd mer enn 30 millioner kanadiske dollar.The Canadian Encyclopaedia: «Art Gallery of Alberta». (Besøkt 15. februar 2015). 

I 1979 ble en ny fløy føyd til. Den nye bygningen gjorde det mulig for galleriet å invitere større utstillinger til Edmonton, utstillinger som holdt høyere utstillingsstandard. Dessverre fant man tidlig i 1990-årene at bygningen var utdatert med hensyn til design, og det var tydelig at galleriet trengte et nytt bygg. I 2005 ble det avholdt en arkitektkonkurranse, og arkitekten Randall Stout fra Los Angeles' design vant. I april 2007 ble hoveddelen av Bittorfs bygning fra 1962 revet, men med sentrale elementer opptatt i Stouts design. Randall Stouts prosjektteam ble utvidet med HIP Architects (arkitektur), Stantec (mekanisk og elektrisk), BPTEC (bærekonstruksjoner) og RJC (bygningens hud). Ledcor stod for byggeledelsen.

Ombyggingen og utvidelsen skapte i tillegg til oppmerksomhet rundt den dramatisk endrede fasaden også plass til en restaurant og espresso bar, en museumsbutikk og et auditorium med plass til 150. I tillegg til dette kom også undervisningslokaliteten Singhmar Centre for Art Education.Sherlock, Diana: «The New Art Gallery of Alberta: Honour, Horror and High, High Ceilings» i CanadianArt , publisert 11. februar 2010. (Besøkt 15. februar 2015).

 Referanser 

 Eksterne lenker 

 Art Gallery of Albertas hjemmesider

Kategori:Kunstmuseer
Kategori:Edmonton
Kategori:Museer etablert i 1924
Kategori:1924 i Canada